Пакаранови ("Dinomyidae") е семейство едри неотропични бозайници от разред Гризачи. Включва един съвременен вид известен с името пакарана. Семейството обаче е известно с факта, че негови фосилни представители са били най-едрите известни гризачи. Били са с размерите на бизон като "Josephoartigasia monesi" и по-малкия му роднина "Josephoartigasia magna". Тези представители са заемали екологичната ниша на едрите копитни животни, които са липсвали в Южна Америка преди свързването и със Северна. Съвременният вид пакарана е далеч по-дребна от своите предци и дори е значително по-малка от съвременния рекордьор сред гризачите - капибара.